**Құдайдың демалу туралы өсиеті**

***«Бай боламын деп өзіңді зорықтырма,***

***Даналық бар сондай ойдан бас тартқанда.»***

***(Нақыл сөздер 23:4)***

Ғалымдар әлі де мүлдем ұйықтамайтын тіршілік иесін тапқан емес, бірақ адамдарға келетін болсақ, бұл басқа әңгіме.

Бұрынғы уақытта, біз, адамдар әуелде Құдай жаратқан ырғақпен еңбектенетін едік. Күн көтерілгенде жұмысымызды бастап, содан кейін күн батқанда, жұмыс істеуді тоқтатын едік, сөйтіп, демалып, денеміз бен санамыз қуатталатын еді. Бірақ қазіргі кездегі жағдай туралы Уэйн Мюллер былай деп жазады: «Бүгінде біз тоқтаусыз жұмыс істей аламыз, тіпті түнде де жұмыс істеу алуымыз үшін қазіргі кезде электр шамдары ойлап табылған, осылайша дүниедегі барлық үрдістер тоқтаусыз жұмыс істей алады».

Жұмыс деген ешқашанда бітпейді, сондықтан біз біраз тоқтауымыз керек. Нақыл сөздер: «Бай боламын деп өзіңді зорықтырма, Даналық бар сондай ойдан бас тартқанда» деп үйретеді (Нақыл сөздер 23:4). Ал Еврейлерге арналған кітапта Құдайдың «тыныштық» туралы уәдесі туралы тарау бар, онда былай делінген: «...Құдайдың Өзі жетінші күні демалып тыныққаны сияқты, Оның халқы үшін де шынайы тыныштыққа жету мүмкіндігі әлі де бар. 10Құдайдың жарату жұмысын тамамдаған соң тынығып демалғанындай, Оның дайындап қойған шынайы тыныштығына ие болған әркім де өз бетімен еңбектенуін доғарып, тынығады. 11Сондықтан ешқайсымыз ата-бабаларымыз сияқты бағынбаушылыққа бола сол тыныштықтан құр қалмау үшін оны иемденуге жан сала ұмтылайық!” (Еврейлерге 4:9-11а).

Мюллер: «Құдайдың демалу туралы өсиеті - бұл әуел баста пайда болған табиғат заңдылығына берік бекітілген заңды еске түсіру. Бұл сондай ақ, заттардың шын мәнінде қалай болу керек екенін еске салады.

Құдай біздің ғаламшарымыз бен бізге қамқорлық жасай алады, сондықтан біз біраз демалып, жұмысымызды тоқтата аламыз.